Държавен вестник, бр. 69, 2010 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  69
Помещенията за обработване и стерилизация 
на медицниските изделия в лечебните заведения 
(ЦССМ) са планирани и изпълнени по начин, 
който позволява:
16.1. Пространствено разделяне на потока 
от замърсени и потока от чисти (стерилни) 
медицниски изделия, вкл. разделяне зоната за 
приемане и деконтаминация (нечиста зона) от 
зоната за опаковане и стерилизация (чиста зона);
16.2. Обработване на текстилните материали 
в отделно помещение;
16.3. Достъп през санитарни пропускници 
(шлюзове) между отделните зони с възмож­
ност за преобличане и дезинфекция на ръцете 
(ЦССМ, които разполагат с контролирани зони);
16.4. Осветеност на помещенията, позво­
ляваща визуален контрол на качеството на 
почистване;
16.5. Лесно почистване и дезинфекция 
(всички видими повърхности в помещенията 
са гладки, без недостъпни места и тесни ъгли);
16.6. Възпрепятстване достъпа на животни 
(насекоми, гризачи и домашни животни).
Периодичността и видът на почистването 
и дезинфекцията, както и отговорните за дей­
ността лица са описани в СОП на лечебното 
заведение или съответното структурно звено.
17. Хигиенни изисквания към обработващите 
медицински изделия в лечебните заведения:
17.1. Обработващите медицински изделия 
са запознати с добрите практики за хигиена 
на ръцете, спазват ги и биват обучавани пери­
одично по тази тема, за което има съответна 
документация; 
17.2. Работещите в зоната за деконтаминация 
използват рутинно лични предпазни средства: 
предпазни очила, ръкавици, работни обувки, 
маска, престилка и др.; 
17.3. Косите (брадите) на работещите в 
чистата зона са покрити; 
17.4. Ноктите на ръцете на обработващите 
медицински изделия в лечебните заведения са 
подрязани късо, без маникюр. Не се допуска 
носненето на гривни и пръстени по време на 
работа; 
17.5. Консумацията на храна, напитки и 
пушенето в района на ЦССМ се допускат само 
в определената за тази цел зона; 
17.6. Звеното за централизирано снабдяване 
със стерилни материали, респ. секторът за об­
работка на медицински изделия, представляват 
зони с регламентиран достъп, като външни 
посетители/придружаващи лица се допускат 
само с придружител и съгласно вътрешните 
стандартни процедури на лечебното заведение 
или съответното структурно звено. 
18. Задължителни изисквания към апарату­
рата и средствата за контрол при обработка 
и стерилизация на медицинските изделия в 
лечебните заведения, закупувани от лечебните 
заведения, след влизане в действие на този 
медицински стандарт:
18.1. Големи парни стерилизатори (автокла­
ви): да отговарят на изискванията на  стандарта 
EN 285:2006.
18.2. Настолни парни стерилизатори: да 
отговарят на стандарта EN 13060, Клас B или 
Клас S, в зависимост от вида на инструментите 
и материалите, които ще бъдат стерилизирани.
18.3. Нискотемпературни стерилизатори с 
формалдехид (FA): да отговарят на изискванията 
на  стандарта EN ISO 14180:2003. 
18.4. Нискотемпературни стерилизатори с 
етиленов оксид (EtO): да отговарят на изисква­
нията на  стандарта БДС EN ISO 11135:2007.
18.5. Миялно-дезинфекционни машини 
(МДМ): да отговарят на изискванията на 
стандарта EN ISO 15883:2006.
18.6. Химични индикатори за контрол на 
стерилизацията: да отговарят на изискванията 
на  стандарта EN ISO 11140-1 (препоръчител­
но е използването на индикатори от класове 
4, 5 и 6).
18.7. Тест-системи за контрол на прониква­
нето на парата (Bowie & Dick): да отговарят 
на изискванията на  стандарта EN ISO 17665.
18.8. Биологични индикатори за контрол на 
стерилизацията: да отговарят на изискванията 
на  стандарта EN ISO 11138-1,2,3,4,5:2007.
Раздел XXIII
Специфични изисквания за обработката на 
ендоскопска апаратура
1. След всяка ендоскопска процедура се 
провежда комплекс от стандартни мерки, които 
имат за цел свеждане до възможния минимум 
на риска от разпространение на патогенни 
микроорганизми, включително причинители­
те на вирусен хепатит, туберкулоза и СПИН. 
Мерките са еднакви, независимо от това, дали 
ендоскопската процедура се извършва при не­
инфекциозно болен пациент, или при пациент 
с известна  инфекция (вкючително някоя от 
горепосочените).
2. При всеки пациент е задължително 
използването на индивидуално обработени 
ендоскоп и ендоскопски принадлежности 
(биопсични щипки, аспиратор и т.н.). Всички 
части на ендоскопа подлежат на почистване и 
дезинфекция, включително оптическите при­
надлежности, клапите и конекторите. Поради 
това се допуска използването само на ендоскопи 
с водоустойчива оптика и с разглобяващи се 
клапи и конектори.
3. Ендоскопите, използвани за интервенции, 
при които се нарушава целостта на кожата и 
лигавиците и/или се навлиза в стерилни компар­
тименти на тялото, подлежат на стерилизиране.